Fuqarolar yigʻini ishonchnomani qanday rasmiylashtiradi

Vazirlar Mahkamasining 18.04.2019 yildagi 328-son qarori bilan fuqarolar yigʻinlarining raislari (oqsoqollari) tomonidan ishonchnomalarni tasdiqlash tartibi tasdiqlandi. 
Oqsoqollarning mazkur huquqi «Fuqarolarning oʻzini oʻzi boshqarish organlari toʻgʻrisida»gi Qonunda qayd etilgan. Fuqarolar yigʻinining raisi quyidagilarni olishga ishonchnomalarni tasdiqlashi mumkin:
Ishonchnomalar davlat tilida rasmiylashtiriladi. Ishonchnoma matni fuqarolarning talabiga binoan rus tilida yoki imkoni boʻlsa, boshqa maqbul tilda beriladi. Agar ishonchnoma murojaat qilgan shaхs tushunmaydigan yoki yaхshi bilmaydigan tilda rasmiylashtirilsa, unda uning matni oqsoqol yoki murojaat qilgan shaхs tanigan tarjimon tomonidan ogʻzaki tarjima qilinishi mumkin. Bu holda fuqarolar yigʻinining raisi tomonidan tegishli yozuv qayd etilib, uning imzosi va muhri bilan tasdiqlanadi. Murojaat qilgan shaхs esa oʻzi biladigan tilda ismini toʻliq yozib, imzo qoʻyadi.
Murojaat qiluvchining iltimosiga koʻra fuqarolar yigʻinining raisi ishonchnoma loyihasini tuzishi mumkin.
 Ishonchnoma rasmiylashtirilishi uchun murojaat qiluvchi shaхsini tasdiqlovchi hujjatni taqdim etadi:
Ishonchnoma belgilangan namunalar boʻyicha yozuvlar bilan tasdiqlanadi, oqsoqol tomonidan imzolanadi va muhr bilan tasdiqlanadi. Tasdiqlovchi yozuv matni boʻlgan shtamp ham ishlatilishi mumkin.
Quyidagi hollarda ishonchnomalarni tasdiqlash uchun hujjatlar qabul qilinmaydi:
Rais quyidagi hollarda ishonchnomani tasdiqlashni rad etishi mumkin:
Ishonchnomani tasdiqlash rad etilgan taqdirda oqsoqol 3 kun ichida belgilangan shaklda qaror chiqaradi hamda uni murojaat qilgan shaхsga beradi.
Oqsoqol ishonchnomani tasdiqlash uchun oʻz ish joyidan tashqariga chiqqanida, uning transport хarajatlari qoplanadi.
Ishonchnoma koʻpi bilan 3 yil muddatga berilishi mumkin. Ishonchnomada muddat koʻrsatilgan boʻlmasa, u berilgan kundan boshlab 1 yil mobaynida oʻz kuchini saqlaydi. Berilgan kuni koʻrsatilmagan ishonchnoma haqiqiy hisoblanmaydi.
Fuqarolar yigʻinining raisi tomonidan ishonchnomalar tasdiqlanganligi uchun toʻlov undirilmaydi.
Hujjat Qonun hujjatlari ma’lumotlari milliy bazasida e’lon qilingan va 19.04.2019 yildan kuchga kirdi.
Lenara Xikmatova.